মঈন-উল-আতিক
মঈন-উল-আতিক (উর্দু: معین العتیق‎‎; জন্ম: ৫ আগস্ট, ১৯৬৪) সিন্ধু প্রদেশের করাচিতে জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের পক্ষে ১৯৮৮ থেকে ১৯৮৯ মেয়াদে আন্তর্জাতিক ক্রিকেটে প্রতিনিধিত্ব করেছেন। দলে তিনি মূলতঃ ডানহাতে ব্যাটিং করতেন। পাশাপাশি লেগ ব্রেক বোলিংয়েও পারদর্শিতা দেখিয়েছেন। সমগ্র খেলোয়াড়ী জীবনে পাঁচটি একদিনের আন্তর্জাতিকে অংশ নিয়েছেন।